Ozarbayjon va Armaniston hukumatlari o‘zaro qurolli to‘qnashuvlar vaqtida halok bo‘lgan harbiylarining jasadlarini almashishdi. Bu haqda TASS agentligi xabar tarqatgan. "Xalqaro tashkilotlar vositachiligi orqali tuzilgan kelishuvga ko‘ra, tomonlar 10 aprel kuni chegara hududida harbiy to‘qnashuvlar vaqtida halok bo‘lgan harbiylarning tanalarini bir-biriga qaytardi", deyiladi Ozarbayjonning asirlar, garovdagilar va bedarak ketganlar bo‘yicha davlat komissiyasi xabarida. Davlat komissiyasi xodimining aytishicha, tanalarni almashish vaqtida armanlar o‘t ochishni to‘xtatish tartibini buzgan. Bundan oldinroq, Tog‘li Qorabog‘ hududida o‘tgan hafta davomida ro‘y bergan qurolli to‘qnashuvlar vaqtida halok bo‘lganlarning jasadlarini qidirish ishlari to‘xtatilgani ma’lum qilingandi.